b"\n_START_ARTICLE_\nEx\xc3\xbavia\n_START_PARAGRAPH_\nL'ex\xc3\xbavia \xc3\xa9s la cut\xc3\xadcula o coberta exterior (exoesquelet) abandonada pels artr\xc3\xb2podes (insectes, crustacis o ar\xc3\xa0cnids) despr\xc3\xa9s de la muda. L'ex\xc3\xbavia d'un artr\xc3\xb2pode pot ser molt \xc3\xbatil per identificar-ne l'esp\xc3\xa8cie o fins i tot el sexe._NEWLINE_No sempre \xc3\xa9s pr\xc3\xa0ctic estudiar insectes, crustacis o ar\xc3\xa0cnids directament; a vegades \xc3\xa9s m\xc3\xa9s f\xc3\xa0cil recollir i estudiar les seves ex\xc3\xbavies, amb les quals es poden determinar alguns aspectes generals del seu cicle biol\xc3\xb2gic, la seva distribuci\xc3\xb3, nombre d'individus per sexe, poblacions presents en un ecosistema, etc."